
OPĆINA BARBAN
SLUŽBENE NOVINE

OPĆINE BARBAN

Republika Hrvatska         (      Istarska županija         (        OPĆINA BARBAN

(   Broj:   2/2026.
              (   Datum izdavanja: Srijeda, 04.03.2026.

Na temelju članaka članka 24. Statuta Općine Barban („Službene novine Općine Barban“ broj 22/13, 12/18, 60/21, 4/22 i 1/25 ), Općinsko vijeće Općine Barban na sjednici održanoj dana  04. ožujka 2026. godine donosi

ODLUKU

o poništenju Odluke

o načinu utvrđivanja plaća za djelatnike u Dječjem vrtiću „Tratinčica“

koje se financiraju iz proračuna Općine Barban 

od 22. prosinca 2025.godine

Članak 1.

Poništava se Odluka o načinu utvrđivanja plaća za djelatnike u Dječjem vrtiću „Tratinčica“ koje se financiraju iz proračuna Općine Barban KLASA: 120-01/25-01/4 URBROJ:2163-12-02/01-25-1, donijeta na sjednici Općinskog vijeća Općine Barban dana 22. prosinca 2025.godine.

Članak 2.

Ova Odluka  stupa na snagu prvog dana od dana objave, i objaviti će se u „Službenim novinama“ Općine Barban“.

KLASA: 120-01/25-01/04

URBROJ: 2163-12-02/01-26-2

Barban,  04. ožujka 2026.  godine

OPĆINSKO VIJEĆE OPĆINE BARBAN

PREDSJEDNIK

Aleksa Vale, v.r.

Na temelju članaka 19. i 35. Zakona o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 48. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, i 57/22) i članka 24. Statuta Općine Barban („Službene novine Općine Barban“ broj 22/13, 12/18, 60/21, 4/22 i 1/25 ), Općinsko vijeće Općine Barban na sjednici održanoj dana  04. ožujka 2026. godine donosi

ODLUKU

o načinu utvrđivanja plaća za djelatnike u Dječjem vrtiću „Tratinčica“

koje se financiraju iz proračuna Općine Barban

Članak 1.

Ovom Odlukom  utvrđuju se kriteriji i koeficijenti za obračun plaće za djelatnike zaposlene u Dječjem vrtiću „Tratinčica“ kojem se sredstva za plaće i materijalna prava osiguravaju u proračunu Općine Barban. 

Članak 2.

Plaću djelatnika čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža.  

Članak 3.

Pri određivanje koeficijenta za pojedino radno mjesto uzima se u obzir opseg i složenost poslova, odgovornost i samostalnost u obavljanju poslova, stručna sprema i radno iskustvo koji se traže za pojedino radno mjesto, te ostali elementi koji definiraju određeno radno mjesto. 

Članak 4.

Za djelatnike zaposlene u Dječjem vrtiću „Tratinčica“ utvrđuju se sljedeći koeficijenti:

	Naziv radnog mjesta
	Koeficijent

	Ravnatelj sa završenim diplomskim studijem, odnosno s visokom stručnom spremom
	3,85

	Ravnatelj sa završenim preddiplomskim studijem, odnosno s višom stručnom spremom
	3,50

	Psiholog
	3,05

	Pedagog
	3,05

	Odgojitelj sa završenim diplomskim studijem, odnosno s visokom stručnom spremom
	2,95

	Odgojitelj sa završenim preddiplomskim studijem, odnosno s višom stručnom spremom
	2,80

	Odgojitelj mentor sa završenim diplomskim studijem
	3,25

	Odgojitelj mentor sa završenim preddiplomskim studijem
	3,08

	Odgojitelj nestručna zamjena
	2,45

	Stručno-komunikacijski posrednik i pomoćnik za djecu s teškoćama u razvoju (SSS)
	2,40

	Medicinska sestra/zdravstveni tehničar
	2,55

	Kuhar
	2,40

	Domar 
	2,25

	Pomoćni kuhar
	2,30

	Spremač
	2,12


Članak 5.

Donošenjem ove Odluke stavlja se izvan snage  Odluka o načinu utvrđivanja plaća za djelatnike u Dječjem vrtiću „Tratinčica“ koje se financiraju iz Proračuna Općine Barban, donijete na sjednici Općinskog vijeća dana 14. lipnja 2023.godine KLASA:120-01/23-01/3, URBROJ:2163-12-02/01-23-1, Odluka o I. izmjenama i dopunama Odluke  načinu utvrđivanja plaća za djelatnike u Dječjem vrtiću „Tratinčica“ (KLASA:120-01/23-01/3 URBROJ:2163-12-02/01-23-2 od 08.11.2023.godine) te  Odluka o II. izmjenama i dopunama Odluke  načinu utvrđivanja plaća za djelatnike u Dječjem vrtiću „Tratinčica“ (KLASA: 120-01/23-01/3, URBROJ: 2163-12-02/01-24-3 od 27. svibnja 2024. godine) koje se financiraju iz proračuna Općine Barban.

Članak 6.

Ova Odluka  stupa na snagu osmog dana od dana objave , i objaviti će se u „Službenim novinama“ Općine Barban“.

KLASA: 120-01/25-01/4

URBROJ: 2163-12-02/01-26-3

Barban,  04. ožujka 2026. godine

OPĆINSKO VIJEĆE OPĆINE BARBAN

PREDSJEDNIK

Aleksa Vale, v.r.

Temeljem članka 391. Zakona o vlasništvu i drugim stvarnim pravima  („Narodne novine“ broj 91/96, 68/98, 127/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 54. Odluke o gospodarenju nekretninama u vlasništvu Općine Barban („Službene novine Općine Barban“ broj 4/23 i 9/23 ) i članka 24. Statuta Općine Barban („Službene novine Općine Barban“ broj 22/13, 12/18, 60/21,4/22 i 1/25), Općinsko vijeće Općine Barban na sjednici održanoj 04.ožujka 2026. godine donosi

ODLUKU

o raspisivanju i provođenju javnog natječaja za prodaju nekretnina 

kč.br. 2400/9, kč.br. 2400/7 sve k.o. Prnjani putem javnog prikupljanja pisanih ponuda

Članak 1.

Donosi se Odluka o raspisivanju i provođenju javnog natječaja za prodaju nekretnina – građevinskog zemljišta u naselju Hrboki putem prikupljanja pisanih ponuda.  

Prodaji se izlaže jedna katastarska čestica kako slijedi:

	K.O.
	K.Č.
	VLASNIŠTVO
	NAMJENA
	OZNAKA
	POVRŠINA

(m2)
	POČETNA CIJENA (Euro)
	JAMČEVINA

(Euro)

	Prnjani
	2400/9
	Općina Barban 

1/1
	građevinsko


	dvorište
	149,00
	8.020,00
	802,00

	Prnjani
	2400/7
	Općina Barban

1/1
	građevinsko
	dvorište, izgrađeno zemljište, spremište
	171,00
	11.200,00
	1.120,00


Članak 2.

Javni natječaj provodi Povjerenstvo koje se imenuje posebnom odlukom.

Članak 3.

Ova Odluka stupa na snagu prvog dana od dana objave u „Službenim novinama Općine Barban“.

KLASA: 944-01/26-01/2

URBROJ: 2163-12-02/01-26-1

Barban, 04. ožujka 2026.godine

OPĆINSKO VIJEĆE

PREDSJEDNIK

Aleksa Vale, v.r.

Na temelju članka 102. i 107. Zakona o cestama („Narodne novine“ broj 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23, 156/25) i članka 24. Statuta Općine Barban („Službene novine Općine Barban“ broj 22/13, 12/18, 60/21, 4/22 i 1/25) Općinsko vijeće Općine Barban na sjednici održanoj dana 04. ožujka 2026. godine donosi
ODLUKU

o dopuni Odluke o nerazvrstanim cestama na području Općine Barban

Članak 1.
U Odluci o nerazvrstanim cestama na području Općine Barban („Službene novine Općine Barban“ broj  9/14, 12/18, 13/18, 19/18, 38/19, 52/20, 59/21, 2/21, 7/21, 8/21, 5/22, 11/22, 12/22, 3/23, 4/23, 5/23, 7/23, 9/23, 2/24, 3/24, 6/24, 2/25 i 12/25) dopunjuje se Popis najvažnijih nerazvrstanih cesta na području Općine Barban na način da se na popis dodaju sljedeće nerazvrstane ceste :

	Opis - obuhvat
	duljina

	Nerazvrstana cesta u naselju Puntera (1) koja obuhvaća dio k.č. *120/18,  dio k.č. *120/7, dio k.č. 2932/6, dio k.č. 2950/1 i dio k.č. *126/2 sve k.o. Prnjani
	cca 50 m



	Nerazvrstana cesta u naselju Puntera (2) koja obuhvaća dio k.č. 2932/6, dio k.č. 2775/18, dio k.č. 2591/6 sve k.o. Prnjani
	cca 50 m

	Nerazvrstana cesta u naselju Puntera (3) koja obuhvaća dio k.č. 2950/1 k.o. Prnjani
	cca 10 m

	Nerazvrstana cesta u naselju Kožljani koja obuhvaća dio k.č. 2183/7, dio k.č. 2062/1, dio k.č. 2063/6, dio k.č. 2062/2 sve k.o. Gočan
	cca 120 m

	Nerazvrstana cesta Groblje Sutivanac koja obuhvaća dio k.č. 1973/1, dio k.č. 853 i dio k.č. 854/2 sve k.o. Sutivanac
	cca 190 m


Članak 2.

Ova Odluka stupa na snagu osmog dana od objave u „Službenim novinama Općine Barban“.

KLASA: 340-01/23-01/4

URBROJ: 2163-12-02/01-26-10

Barban, 04. ožujka 2026. godine

OPĆINSKO VIJEĆE OPĆINE BARBAN

PREDSJEDNIK

Aleksa Vale, v.r.
Na temelju članka 95. stavak 1. točka 6. Zakona o komunalnom gospodarstvu  ( „Narodne novine“ broj 68/18, 110/18,32/20, 145/24) i članka 11. Odluke o komunalnoj naknadi Općine Barban („Službene novine“ Općine Barban broj 21/18,47/20,15/22 i 1/25) i članka 24. Statuta Općine Barban („Službene novine“ Općine Barban broj 22/13, 12/18, 60/21, 4/23 i 1/25) Općinsko vijeće Općine Barban na 7. sjednici održanoj dana 04. ožujka 2026. godine donijelo je

ODLUKU

o oslobođenju od obveze plaćanja komunalne naknade

Članak 1.

Nekretnina se može osloboditi obveze plaćanja komunalne naknade, ukoliko objekt nije natkriven.
Po zaprimanju zahtjeva za oslobođenje od obveze plaćanja komunalne naknade,  komunalni redar će izvršiti uviđaj na predmetnoj nekretnini za koju se traži oslobođenje, te zapisnikom utvrditi da li je ispunjen uvjet iz stavka 1. ovog članka.

Članak 2.

Za provedbu i postupanje sukladno  ovoj Odluci zadužen je Jedinstveni upravni odjel Općine Barban.

Članak 3.

Ova Odluka stupa na snagu osmog dana od dana objave u „Službenim novinama“ Općine Barban.

KLASA: 363-03/25-01/1

URBROJ:2163-12-02/01-26-2

Barban, 04. ožujka 2026.godine

OPĆINSKO VIJEĆE OPĆINE BARBAN

PREDSJEDNIK

Aleksa Vale, v.r.

Na temelju članka 24. Statuta Općine Barban („Službene novine“ broj 22/13, 12/18, 60/21 i 4/22) Općinsko vijeće je na sjednici održanoj dana 04. ožujka 2026. godine donijelo

PRIJEDLOG ODLUKE

 o sklapanju sudske nagodbe u predmetu posl.br. P-793/2024

Članak 1.

Prihvaća se Prijedlog odluke o sklapanju Sudske nagodbe u predmetu koji se vodi pred Općinskim sudom u Puli-Pola pod posl.br. P-793/2024, a koji prijedlog Sudske nagodbe se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

KLASA: 940-01/24-01/1

URBROJ: 2163-12-02/01-26-17

Barban, 04. ožujka 2026. godine

OPĆINSKO VIJEĆE OPĆINE BARBAN

Predsjednik:

Aleksa Vale, v.r.

Na temelju članka 34. Statuta Općine Barban („Službene novine Općine Barban“ broj 22/13, 12/18, 60/21, 4/22 i 1/25 ), općinski načelnik Općine Barban donosi
ODLUKU
o isplati prigodne novčane naknade – uskrsnice  u 2026. godini
Članak 1.


Ovom Odlukom utvrđuje se pravo na isplatu prigodne novčane naknade (uskrsnice) Općine Barban povodom uskrsnih blagdana u 2026. godini.

Članak 2.

Pravo na uskrsnicu ostvaruju:

· umirovljenici (korisnici starosnih , prijevremenih starosnih i obiteljskih mirovina i korisnici invalidskih mirovina zbog opće nesposobnosti za rad i profesionalne nesposobnosti za rad, a koji nisu u radnom odnosu) s prebivalištem na području Općine Barban kojima je ukupna tuzemna i/ili inozemna mirovina sa svim dodacima u mjesecu koji prethodi isplati ovoga prava isplaćena u iznosu do 500,00 eura. 

· osobe starije od 65 godina s prebivalištem na području Općine Barban koje ne primaju ni domaću ni inozemnu mirovinu i ne ostvaruju nikakva druga primanja
Članak 3.

Visina uskrsnice određuje se u iznosu od 50,00 eura.

Članak 4.


Za ostvarivanje prava na uskrsnicu korisnici su dužni dostaviti:

· dokaz o visini mirovine (zadnji odrezak mirovine, potvrdu banke ili potvrdu HZMO-a) ili dokaz da ne ostvaruju nikakva primanja

· broj tekućeg računa (IBAN).

Članak 5.


Isplatu uskrsnice provest će Jedinstveni upravni odjel Općine Barban jednokratno na tekući račun korisnika.

Članak 6.

Sredstva za provedbu ove Odluke osigurana su u Proračunu Općine Barban za 2026. godinu („Službene novine Općine Barban“ broj 13/25) program 2050 Osiguranje zdravstvene i socijalne zaštite, Aktivnost A205001 Pomoć socijalno ugroženim obiteljima i oboljelima, pozicija R0096, konta 372.

Članak 7.


Za provedbu ove Odluke zadužuje se Jedinstveni upravni odjel Općine Barban.

Članak 8.

Ova Odluka stupa na snagu osmog dana od objave u „Službenim novinama Općine Barban“.

KLASA:551-01/26-01/2
URBROJ: 2163-12-01/01-26-1

Barban, 4. ožujka 2026. godine

OPĆINA BARBAN

OPĆINSKI NAČELNIK

Andi Kalčić, v.r.

